|  |  |  |
| --- | --- | --- |
| 12.10.2023. |  |  Nr. 110  |
|  |  | (prot. Nr.40, 5.p.) |
| **Par SIA “KULDĪGAS SILTUMTĪKLI” siltumenerģijas apgādes pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2022.gada 28.decembrī saņēma sabiedrības ar ierobežotu atbildību “KULDĪGAS SILTUMTĪKLI”, reģistrācijas numurs: 40003007890, juridiskā adrese: Lapegļu iela 8, Kuldīga, Kuldīgas novads, LV-3301 (turpmāk – SIA “KULDĪGAS SILTUMTĪKLI”), 2022.gada 28.decembra iesniegumu Nr.1.7-259 ar tam pievienotu siltumenerģijas apgādes pakalpojumu tarifu projektu, 2023.gada 23.maijā, 7.jūlijā, 16.augustā, 28.augustā, 19.septembrī, 21.septembrī, 27.septembrī, 28.septembrī un 5.oktobrī – papildu informāciju un precizētu tarifu projektu (2023.gada 23.maijs Nr.1.7-97, 2023.gada 7.jūlijs Nr.1.7-131, 2023.gada 16.augusts Nr.1.7.-146, 2023.gada 28.augusts Nr.1.7.-148, 2023.gada 19.septembris Nr.1.7.-160, 2023.gada 21.septembris Nr.1.7.-161, 2023.gada 27.septembris Nr.1.7.-162, 2023.gada 28.septembris bez numura un 2023.gada 5.oktobris Nr.1.7.-168) (turpmāk – tarifu projekts).

**Regulators konstatē**

1. Tarifu projekts ir aprēķināts saskaņā ar Regulatora 2010.gada 14.aprīļa lēmumu Nr.1/7 “Siltumenerģijas apgādes pakalpojumu tarifu aprēķināšanas metodika” (turpmāk – Metodika) un atbilst likuma “Par sabiedrisko pakalpojumu regulatoriem” (turpmāk – Likums) 19.panta pirmajai daļai un 20.panta pirmajai daļai.

2. SIA “KULDĪGAS SILTUMTĪKLI” paziņojumu par tarifu projekta iesniegšanu Regulatoram publicēja 2023.gada 6.janvārī (Latvijas Vēstnesis, 2023, 5.nr.). Priekšlikumi un ieteikumi par tarifu projektu Regulatorā un SIA “KULDĪGAS SILTUMTĪKLI” nav saņemti.

3. SIA “KULDĪGAS SILTUMTĪKLI” saskaņā ar Metodikas 43.14punktu ir iesniegusi tarifu projektu, kurā tarifu veidojošajās izmaksās iekļautas iepriekšējā perioda neparedzētās izmaksas, vienlaicīgi aprēķinot tarifu projektu bez neparedzētajām izmaksām pēc viena gada perioda beigām.

4. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku, ja ir saņemta Regulatora atļauja, izņemot Enerģētikas likuma 49.panta pirmajā daļā un 1.1daļā minētos gadījumus.

5. No Metodikas 43.8punkta izriet, ka Regulators pēc savas iniciatīvas vai komersanta pieprasījuma atbilstoši Enerģētikas likuma 6.panta 3.1daļai var dot uz noteiktu termiņu atļauju komersantam pašam noteikt tarifus saskaņā ar Metodiku, ja ir mainījusies iepirktā kurināmā cena (turpmāk – kurināmā cena), pārdotās elektroenerģijas cena vai komersantam ir izveidojušies neparedzētie ieņēmumi vai izmaksas. Atļaujā Regulators nosaka atskaites periodu komersanta iesniedzamajai informācijai par izmaksu un ieņēmumu izmaiņām.

6. Metodikas 43.9punkts noteic, ja komersants ir saņēmis 43.8punktā minēto atļauju un komersants pieņem lēmumu par jauniem tarifiem, tad ne vēlāk kā 30 dienas pirms jauno tarifu spēkā stāšanās brīža komersants publicē tarifus oficiālajā izdevumā “Latvijas Vēstnesis”, nosūta attiecīgajai pašvaldībai iedzīvotāju informēšanai un ievietošanai tās tīmekļvietnē un publicē savā tīmekļvietnē, ja tāda ir, un vienlaikus iesniedz Regulatoram pamatojumu jaunajiem tarifiem, iesniedzot Metodikas 43.91. līdz 43.94.apakšpunktā noteikto informāciju.

7. Metodikas 43.151. līdz 43.154.apakšpunkts noteic kārtību, kā komersantam, kas ir saņēmis Metodikas 43.8punktā minēto atļauju pašam noteikt tarifus saskaņā ar Metodiku, gadījumā, ja komersantam ir izveidojušās neparedzētās izmaksas vai ieņēmumi, jārīkojas, lai realizētu tiesības iesniegt Regulatoram siltumenerģijas apgādes pakalpojumu tarifu aprēķinu, kas ietver neparedzēto izmaksu komponenti.

8. SIA “KULDĪGAS SILTUMTĪKLI” siltumenerģijas apgādes pakalpojumu tarifu veidojošajās izmaksās ir iekļautas šķeldas un kokskaidu granulu kā kurināmā izmaksas.

9. SIA “KULDĪGAS SILTUMTĪKLI” pilnvarotais pārstāvis piedalījās Regulatora padomes sēdē attālināti un uzturēja lūgumu apstiprināt SIA “KULDĪGAS SILTUMTĪKLI” siltumenerģijas apgādes pakalpojumu tarifus.

**Regulators secina**

1. Regulators ir izvērtējis tarifu projektu un tarifu veidojošo izmaksu pamatojumu un secina, ka tarifu projekts ir pamatots un aprēķināts tādā apmērā, lai segtu SIA “KULDĪGAS SILTUMTĪKLI” siltumenerģijas apgādes pakalpojumu izmaksas.
2. Regulators secina, ka SIA “KULDĪGAS SILTUMTĪKLI”, sniedzot siltumenerģijas apgādes pakalpojumus, ir iespējamas kurināmā cenas un pārdotās elektroenerģijas cenas izmaiņas. Tādējādi, lai SIA “KULDĪGAS SILTUMTĪKLI” būtu tiesiska iespēja savlaicīgāk reaģēt uz kurināmā cenas vai pārdotās elektroenerģijas cenas izmaiņām un noteikt tarifus, kas atbilst ekonomiski pamatotām izmaksām, ir pamatoti izdot Regulatora atļauju SIA “KULDĪGAS SILTUMTĪKLI” pašai noteikt siltumenerģijas apgādes pakalpojumu tarifus kurināmā cenas vai pārdotās elektroenerģijas cenas izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām.
3. Regulators secina, ka būtisks nosacījums atļaujas izdošanai ir šis lēmums par SIA “KULDĪGAS SILTUMTĪKLI” siltumenerģijas apgādes pakalpojumu tarifu apstiprināšanu, kuru pieņemot Regulators izvērtēja visas SIA “KULDĪGAS SILTUMTĪKLI” siltumenerģijas apgādes pakalpojumu izmaksas. Ņemot vērā minēto, atļaujas termiņš nosakāms, līdz stājas spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA “KULDĪGAS SILTUMTĪKLI”.
4. Pēc atļaujas piešķiršanas SIA “KULDĪGAS SILTUMTĪKLI” pašai noteikt siltumenerģijas apgādes pakalpojumu tarifus Likuma un enerģētikas nozares speciālo normatīvo aktu tiesību normas nodrošina Regulatora tiesības uzraudzīt SIA “KULDĪGAS SILTUMTĪKLI” darbību un aizstāvēt lietotāju tiesības saņemt siltumenerģijas apgādes pakalpojumus par tarifiem, kas atbilst ekonomiski pamatotām izmaksām.
5. Atļauja SIA “KULDĪGAS SILTUMTĪKLI” pašai noteikt siltumenerģijas apgādes pakalpojumu tarifus kurināmā cenas vai pārdotās elektroenerģijas cenas izmaiņu gadījumā vai, ja ir izveidojušies neparedzētie ieņēmumi vai izmaksas, nozīmē SIA “KULDĪGAS SILTUMTĪKLI” tiesības izvēlēties, vai un kad atļauju izmantot.

Vienlaicīgi, lai nodrošinātu lietotāju interešu aizstāvību, nosakāmi atļaujas nosacījumi:

* SIA “KULDĪGAS SILTUMTĪKLI” pienākums pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cena vai pārdotās elektroenerģijas cena būs zemāka nekā atbilstošā cena piemērotajā siltumenerģijas gala tarifā un ja kurināmā cenas vai pārdotās elektroenerģijas cenas izmaiņas ietekmē siltumenerģijas apgādes pakalpojumu izmaksu samazinājumu, kas rada vismaz 0,50 EUR ietekmi uz gala tarifu;
* SIA “KULDĪGAS SILTUMTĪKLI” pienākums pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, pieskaitot siltumenerģijas apgādes pakalpojumu gala tarifam neparedzēto ieņēmumu komponenti (EUR/MWh).

Šādi nosacījumi nodrošinās šā lēmuma atbilstību Likuma 1., 5.pantam un 20.panta pirmajai daļai, nosacījumi ir samērīgi ar SIA “KULDĪGAS SILTUMTĪKLI” noteiktajām tiesībām līdz ar atļaujas piešķiršanu un atbilst šā lēmuma mērķim – piešķirt tiesības SIA “KULDĪGAS SILTUMTĪKLI” saskaņā ar Metodiku savlaicīgi noteikt tarifus, kas atbilst ekonomiski pamatotām izmaksām.

1. Saņemot no SIA “KULDĪGAS SILTUMTĪKLI” Metodikas 43.91. līdz 43.94.apakšpunktā noteikto informāciju saistībā ar aprēķinātajiem tarifiem, Regulators 21 dienas laikā pēc jauno tarifu un pamatojuma saņemšanas izvērtēs iesniegto tarifu atbilstību Metodikai un iesniegto tarifu pamatojumu, kas nodrošinās Regulatora uzraudzību pār SIA “KULDĪGAS SILTUMTĪKLI” aprēķinātajiem tarifiem. Ja Regulators 21 dienas laikā pēc jauno tarifu un pamatojuma saņemšanas pieņems lēmumu par SIA “KULDĪGAS SILTUMTĪKLI” iesniegto tarifu neatbilstību Metodikai vai noraidīs iesniegto tarifu pamatojumu vai tarifus, ja SIA “KULDĪGAS SILTUMTĪKLI” nebūs ievērojusi Metodikā noteikto procedūru vai termiņus, tarifi nestāsies spēkā SIA “KULDĪGAS SILTUMTĪKLI” noteiktajā termiņā un Regulators rīkosies atbilstoši Metodikas 43.12punktā noteiktajam.

Saskaņā ar Metodikas 5., 7., 11., 14.punktu, 31.22., 33.17., 34.14. un 41.2.apakšpunktu, 43.8, 43.14, 43.15, 43.16 un 52.punktu, pamatojoties uz likuma “Par sabiedrisko pakalpojumu regulatoriem” 1.pantu, 5.pantu, 7.panta pirmo daļu, 9.panta pirmās daļas 1., 3. un 9.punktu un otro daļu, 10.panta pirmo daļu, 19.panta pirmo, septīto un trīspadsmito daļu, 20.panta pirmo daļu, 21.panta piekto daļu un 25.panta pirmo daļu, Enerģētikas likuma 6.panta 3.1daļu, Administratīvā procesa likuma 13.pantu, 55.panta 1.punktu, 56.panta pirmo daļu, 63.panta pirmās daļas 1.punktu, 65.panta pirmo un trešo daļu, 66.panta pirmo daļu un 68.panta pirmo, otro un trešo daļu,

**padome nolemj:**

1. apstiprināt SIA “KULDĪGAS SILTUMTĪKLI” siltumenerģijas apgādes pakalpojumu tarifus ar neparedzēto izmaksu komponenti 3,63 EUR/MWh (bez pievienotās vērtības nodokļa):
	1. siltumenerģijas ražošanas tarifu 57,37 EUR/MWh;
	2. siltumenerģijas pārvades un sadales tarifu 24,83 EUR/MWh;
	3. siltumenerģijas tirdzniecības tarifu 3,57 EUR/MWh;
	4. siltumenerģijas gala tarifu 89,40 EUR/MWh;
2. noteikt, ka šā lēmuma lemjošās daļas 1.punktā apstiprinātie tarifi ir spēkā no 2023.gada 12.novembra līdz 2024.gada 11.novembrim;
3. apstiprināt SIA “KULDĪGAS SILTUMTĪKLI” siltumenerģijas apgādes pakalpojumu tarifus (bez pievienotās vērtības nodokļa):
	1. siltumenerģijas ražošanas tarifu 57,37 EUR/MWh;
	2. siltumenerģijas pārvades un sadales tarifu 24,83 EUR/MWh;
	3. siltumenerģijas tirdzniecības tarifu 3,57 EUR/MWh;
	4. siltumenerģijas gala tarifu 85,77 EUR/MWh;
4. noteikt, ka šā lēmuma lemjošās daļas 3.punktā apstiprinātie tarifi ir spēkā no 2024.gada 12.novembra;
5. piešķirt SIA “KULDĪGAS SILTUMTĪKLI” atļauju pašai saskaņā ar Metodiku noteikt siltumenerģijas apgādes pakalpojumu tarifus kurināmā cenas vai pārdotās elektroenerģijas cenas izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām;
6. noteikt atļaujas termiņu – līdz stāsies spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA “KULDĪGAS SILTUMTĪKLI”;
7. noteikt atļaujas nosacījumus:

7.1. SIA “KULDĪGAS SILTUMTĪKLI” pienākumu turpmāk pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cena vai pārdotās elektroenerģijas cena būs zemāka nekā atbilstošā cena piemērotajā siltumenerģijas gala tarifā un ja kurināmā vai pārdotās elektroenerģijas cenas izmaiņas ietekmē siltumenerģijas apgādes pakalpojumu izmaksu samazinājumu, kas rada vismaz 0,50 EUR ietekmi uz gala tarifu;

7.2. SIA “KULDĪGAS SILTUMTĪKLI” pienākumu pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, pieskaitot siltumenerģijas apgādes pakalpojumu gala tarifam neparedzēto ieņēmumu komponenti (EUR/MWh);

8. uzdot SIA “KULDĪGAS SILTUMTĪKLI” iesniegt Regulatoram neparedzēto izmaksu vai ieņēmumu aprēķinus atbilstoši Metodikas 43.151.apakšpunktam;

9. uzdot SIA “KULDĪGAS SILTUMTĪKLI” iesniegt Regulatoram informāciju par kurināmā cenu izmaiņām trīs darbdienu laikā;

10. uzdot SIA “KULDĪGAS SILTUMTĪKLI” vienlaicīgi ar šā lēmuma lemjošās daļas 9.punktā noteiktās informācijas iesniegšanu informēt Regulatoru par jauniem noslēgtajiem kurināmā piegādes līgumiem vai grozījumiem līgumos, iesniedzot kopijas, kā arī sniegt informāciju, kas pamato saimnieciski izdevīgākā kurināmā cenas piedāvājuma izvēli;

11. atcelt no 2023.gada 12.novembra Sabiedrisko pakalpojumu regulēšanas komisijas:

11.1. 2019.gada 12.decembra lēmumu Nr.185 “Par sabiedrības ar ierobežotu atbildību “KULDĪGAS SILTUMTĪKLI” siltumenerģijas apgādes pakalpojumu tarifiem” (Latvijas Vēstnesis, 2019, 253.nr.);

11.2. 2022.gada 12.oktobra lēmumu Nr.201 “Par sabiedrības ar ierobežotu atbildību "KULDĪGAS SILTUMTĪKLI" siltumenerģijas apgādes pakalpojumu tarifiem” (Latvijas Vēstnesis, 2022, 200.nr.);

11.3. 2023.gada 23.marta lēmumu Nr.35 “Par sabiedrības ar ierobežotu atbildību "KULDĪGAS SILTUMTĪKLI" siltumenerģijas apgādes pakalpojumu tarifiem no 2023.gada 1.maija” (Latvijas Vēstnesis, 2023, 62.nr.).

Ja mainās tarifus ietekmējošie faktori vai SIA “KULDĪGAS SILTUMTĪKLI” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU